अब किसी और के जीवन को रौशन करेंगी निरंजन की आंखें
शहर के ढिमरापुर इलाके में पार्क एवेन्यू के निवासी निरंजन लाल नहाड़िया ने जीवित रहते नेत्रदान कर दिया था। रविवार को 68 वर्ष की आयु में उनका निधन हो गया। अचानक उनके निधन से परिवार भले ही आंसुओं में डूबा लेकिन परिजन ने तत्काल नेत्र सर्जन डा. प्रभात पटेल को सूचित किया और थोड़ी ही देर में डाक्टर की टीम वहां पहुंची और निरंजन के पार्थिव शरीर से नेत्रदान लिया।
निरंजन लायंस के सदस्य आनंद और नटवर नहाड़िया के पिता थे। परिवार का कहना है कि समाज सेवा में हमेशा तत्पर रहने वाले निरंजन हमेशा यह सोचते थे कि देश में लाखों लोग अंधत्व की वजह से दुनिया को देख नहीं पाते। अगर हर समाज में नेत्रदान को प्रोत्साहित किया जाए तो एक व्यक्ति के निधन के बाद किसी दृष्टिहीन व्यक्ति का जीवन रौशन हो सकता है। इस इच्छा के साथ उन्होंने न केवल स्वयं नेत्रदान के लिए पंजीयन कराया था बल्कि दूसरों को भी इसके लिए प्रेरित करते थे। इसके पहले भी शहर के कई संभ्रांत परिवार के महिला पुरुष नेत्रदान कर चुके हैं। स्व. निरंजन की अंतिम यात्रा उनके निवास से सोमवार की सुबह 8.30 बजे निकलेगी।
स्व. निरंजनलाल
hin_Deva hin_Deva hin_Deva mag_Deva